სუნჯა
სუნჯა (ინგშ. Шолжа-хий; ოსურ. Сунжæ; ჩეჩნ. Соьлжа) — მდინარე ჩრდილოეთ კავკასიის აღმოსავლეთ ნაწილში. თერგის მარჯვენა შენაკადი. სიგრძე 278 კმ, აუზის ფართობი 12200 კვ.კმ. სათავე აქვს კავკასიონის ქედის ჩრდილოეთ კალთაზე. ქვემოთში იტოტება. შერეული საზრდოობის მდინარეა. წყლის საშუალო ხარჯი შესართავიდან 8 კმ-ზე 85,4 მ³/წმ. საშუალო სიმღვრივე 3800 გ/მ³. წლიურად მდინარეს გამოაქვს 12,2 მლნ. ტონა ნაყარი. მნიშვნელოვანი შენაკადებია: ასა და არღუნი (ორივე უერთდება მარჯვენა მხრიდან). იყენებენ სარწყავად. სუნჯის ნაპირებზეა ქალაქები: გროზნო, ნაზრანი და გუდერმესი.